Two Black Cadillacs

"Two Black Cadillacs" (בעברית: "שני קאדילקים שחורים") הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.<ref></ref><ref></ref><ref></ref> השיר יצא לאור ב-18 בנובמבר 2012, על ידי חברת התקליטים אריסטה נאשוויל, כסינגל השלישי מתוך האלבום. השיר נכתב על ידי אנדרווד, הילרי לינדזי וג'וש קיר. "Two Black Cadillacs" הוא שיר קאנטרי פופ שמילותיו עוסקות בסיפורן של שתי נשים שמגלות כי בן הזוג שלהן בגד בהן כאשר היה עם כל אחת מהן בו זמנית. בעקבות כך, הן מחליטות לרצוח אותו. השיר הופק על ידי מארק ברייט והושווה לשירים של דיקסי צ'יקס ומירנדה למברט.

עם יציאתו, "Two Black Cadillacs" קיבל ביקורות חיוביות מטעם מבקרי המוזיקה, ששיבחו את סיפורו ואת רבגוניותה של אנדרווד כאמנית. מבחינה מסחרית, השיר זכה להצלחה כאשר בארצות הברית הגיע למקום השני במצעד הקאנטרי איירפליי ולמקום ה-41 במצעד הבילבורד הוט 100. בנוסף לכך, קיבל את תואר הפלטינה על ידי איגוד תעשיית ההקלטות האמריקאי (RIAA), על מכירות של למעלה ממיליון עותקים במדינה. במצעד שירי הקאנטרי של קנדה הגיע למקום השלישי, בעוד במצעד קנדה הוט 100 הגיע למקום ה-52.

את הווידאו קליפ של השיר ביים פי. אר. בראון והוא צולם בנאשוויל, טנסי. הקליפ שואב השראה מהרומן של סטיבן קינג "כריסטין", ומראה כיצד אישה ומאהבת הורגות את בן הזוג הבוגד שלהן עם קאדילק בצבע שחור. הקליפ קיבל מועמדות בטקס פרסי האקדמיה למוזיקת קאנטרי בקטגוריית "קליפ השנה". אנדרווד ביצעה את "Two Black Cadillacs" במספר הופעות חיות, ביניהן בטקס פרסי גראמי ה-55 ובמהלך טקס פרסי איגוד מוזיקת הקאנטרי שהתקיים בשנת 2013. באותו הטקסט ביצעה גם את "Good Girl", "See You Again" ו-"Blown Away". השיר בוצע במהלך סיבוב ההופעות השלישי שלה, "Blown Away Tour".

== כתיבה והלחנה ==
בדצמבר 2010, לאחר שאנדרווד סיימה לקיים את סיבוב ההופעות השני שלה "Play On Tour", היא החלה לעבוד על אלבום האולפן הרביעי שלה. יו"ר ומנכ"ל סוני מיוזיק נאשוויל, גארי אוברטון, אמר כי "לקח לה כמעט שנה להכין ולהקליט את האלבום".<ref name="usainterview"></ref> הפזמונאים כריס טומפקינס וג'וש קיר, שכתבו עבורה בעבר את "Before He Cheats", עבדו על רצועה ששמה "Blown Away" ושלחו אותה לאנדרווד.<ref></ref> בתגובה, היא הצהירה כי היא אהבה את השיר והחליטה להקליט אותו, תוך שהיא בחרה לקרוא לאלבום על שמו, היות שהיא רצתה שהוא יהיה אפל.<ref></ref> לאחר מכן, היא החלה לכתוב שירים עם כמה פזמונאים, ביניהם הילרי לינדזי וג'וש קיר. יחד, השלישייה כתבה את "Two Black Cadillacs", העוסק בשתי נשים שמגלות כי בן הזוג שלהן בגד בהן כאשר היה עם כל אחת מהן בו זמנית. בעקבות כך, הן מחליטות לרצוח אותו. אנדרווד אמרה כי "היה כל כך כיף לכתוב את השיר הזה, באותו החדר בו שהינו שלושתנו".<ref name="btsong"></ref> קיר תיאר את תהליך הכתיבה ואמר כי: <blockquote></blockquote> מבחינה מוזיקלית, "Two Black Cadillacs" כתוב בסולם של פה מינור והוא מכיל בתוכו קצב של 120 פעימות לדקה. הקול של אנדרווד משתרע מהצליל הנמוך של לצליל יותר גבוה של C<sup>5</sup>.<ref name="mnotes"></ref> בילי דוכס מ-Taste of Country, ציין כי מילות השיר דוחפות את "קארי לצד האפל ביותר שלה, שלא כל כך הוצג עד כה".<ref name="dukes"></ref> דוקס טען שהשיר הוא מעין סרט קצר, בו אנדרווד שרה:" והמיסיון אמר שהוא איש טוב / ואחיו אמר שהוא חבר טוב / אבל הנשים בשתי הרעלות השחורות לא טרחו לבכות / ביי, ביי / כן הם הניחו ורד למטה / זרקו קומץ עפר לקרקע העמוקה / הוא לא היחיד שהיה לו סוד להסתיר / ביי ביי, ביי ביי, ביי ביי".<ref name="unc"></ref> בין כלי הנגינה בשיר, ניתן למנות: פסנתר, מיתרים וגיטרה והוא אף הושווה לשיר "Goodbye Earl" של דיקסי צ'יקס ולשיר "Gunpowder & Lead" של מירנדה למברט.

== ביקורת ==
=== תגובות ביקורתיות ===
אנדרווד מבצעת את "Two Black Cadillacs", במהלך סיבוב ההופעות "[[Blown Away Tour"]]
"Two Black Cadillacs" קיבל ביקורות חיוביות ממבקרי המוזיקה. בילי דוקס מ-Taste of Country, טען כי "מבחינה קולית, אנדרווד מבריקה כתמיד. מבחינה לירית, היא, הילרי לינדזי וג'וש קיר עשו עבודה נהדרת", אך המשיך ואמר כי "בהשוואה ללהיטים האחרים של אנדרווד, השיר הזה לא מתלבט במיוחד. לכן, הוא ימכור רק מיליון עותקים ואולי יגיע למקום השני במצעדים". בסוף הסיקור, העניק לשיר ציון של שלושה וחצי כוכבי זהב.<ref name="dukes" /> דריל אדיסון מ-Great American Country, שיבח את השיר ואמר כי "אפילו עם אלמנטים כבדים שכאלה, השיר שומר באופן מרשים על צליל נגיש. כמו כן, קולה של קארי בשיר נהדר גם כן".<ref></ref> קווין קויין מ-Country Universe, העניק לשיר ציון A והחמיא לרבגוניות שלו ואמר כי "בשיר, היא מצליחה לבטא את עצמה כאמנית. עבור מישהי שטוענים עליה שהיא מצליחה במצעדים בלי שום סיבה, ניתן לראות כי היא עושה עבודה קשה כדי להרוויח זאת".<ref></ref>

=== הצלחה מסחרית ===
לאחר יציאת האלבום, נמכר השיר בלמעלה מ-8,000 עותקים.<ref></ref> כאשר יצא כסינגל, הגיע לראשונה למקום ה-55 במצעד הקאנטרי איירפליי ב-24 בנובמבר 2012 ובסופו של דבר למקום השני ושהה במצעד במשך 21 שבועות.<ref></ref> השיר היה לשירה ה-17 של אנדרווד שהצליח לכבוש את פסגת מצעד האיירפליי של מדיה-בייס.<ref></ref> ב-29 בדצמבר 2012, הגיע השיר למקום ה-90 במצעד הבילבורד הוט 100 ולאחר יציאת הווידאו קליפ שלו, הגיע למקום ה-41.<ref name="acharts"></ref> עד 15 במאי 2013 הוא נמכר בלמעלה מ-762,000 עותקים בארצות הברית בלבד.<ref></ref> ב-30 בספטמבר 2013, קיבל השיר על ידי איגוד תעשיית ההקלטות האמריקאי את תואר הפלטינה, על מכירות של למעלה ממיליון עותקים במדינה.<ref name=":0"></ref> בקנדה, זכה להצלחה מתונה כאשר הגיע למקום השלישי במצעד שירי הקאנטרי של המדינה ולמקום ה-52 במצעד קנדה הוט 100.

=== תוכנית טלוויזיה ===
בספטמבר 2014, אושר כי ג'רי ברוקהיימר יפיק סדרת אירועים בת שש שעות המבוססת על השיר. התסריט שלה נכתב על ידי אילדי מודרוביץ' והיא שודרה ברשת שידורי הטלוויזיה האמריקאית פוקס.<ref></ref>

=== פרסים ומועמדויות ===
{| class="wikitable"
!שנה
! טקס
!מועמדות
! קטגוריה
!תוצאה
!מקור
|-
| rowspan="2" | 2013
| align="center" | פרס מוזיקת הקאנטרי האמריקאי
| rowspan="3" | "Two Black Cadillacs"
| "הסינגל בביצוע אישה של השנה"
|
|style="text-align:center;"|<ref></ref>
|-
| align="center" | פרסי המוזיקה של CMT
| "הווידאו קליפ הנשי של השנה"
|
|style="text-align:center;"|<ref></ref>
|-
| 2014
| align="center" | פרסי האקדמיה למוזיקה קאנטרי
| "הווידאו קליפ של השנה"
|
|style="text-align:center;"|<ref></ref>
|}

== וידאו קליפ ==
הווידאו קליפ של "Two Black Cadillacs" בוים על ידי פי. אר. בראון והופק על ידי סטיב לאמאר.<ref></ref> הקליפ צולם בנאשוויל, טנסי ושואב השראה מהרומן של סטיבן קינג "כריסטין", המספר את סיפורו של רכב וינטג' שככל הנראה מופעל על ידי כוחות על-טבעיים.<ref></ref><ref name="countryvideo"></ref> הטריילר הרשמי של הקליפ הופץ ב-26 בנובמבר 2012, בו נראית אנדרווד כאלמנה.<ref></ref>

הקליפ הוקרן לראשונה ב-23 בינואר 2013, ב-Entertainment Tonight ובהמשך הועלה לערוץ ה-Vevo של אנדרווד.<ref name="premiere"></ref> בקליפ נראית אנדרווד כשהיא נוהגת בקדילאק בצבע שחור משנת 1964, בחיק הטבע. בסצנה אחרת, מוצגות שתי נשים שנמצאות בהלוויה, תוך שעל פניהן מבט נטול רגש והן לבושות בבגדים שחורים. במהלך הקליפ נעשה שימוש בעריכה צולבת, כאשר השתיים דורסות למוות את בן הזוג שלהן, תוך שהמכונית מתקנת את עצמה בעזרת כוחות על-טבעיים כביכול.

== הופעה ==
אנדרווד ביצעה את השיר בטקס פרסי המוזיקה האמריקאית ה-40, שהתקיים ב-18 בנובמבר 2012.<ref></ref> איימי סקיארטו מ-Taste of Country סקרה את ההופעה וכתבה: <blockquote></blockquote> בין היתר, היא ביצעה גרסה אקוסטית לשיר במהלך טקס פרסי גראמי ה-55. במהלך ההופעה, הוקרנו על השמלה שלה ורדים ופרפרים.<ref></ref> בהמשך, ביצעה אותו בטקס פרסי איגוד מוזיקת הקאנטרי, ביחד עם השירים "Good Girl", "See You Again" ו-"Blown Away".<ref name="cma"></ref> השיר בוצע במהלך טקס פרסי האקדמיה למוזיקת קאנטרי ובמהלך סיבוב ההופעות השלישי של אנדרווד, "Blown Away Tour".<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,100,000<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2012
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על בגידה: זוגיות
קטגוריה:שירים על מכוניות
קטגוריה:שירים על נקמה
קטגוריה:שירים עם נושאים פמיניסטיים
קטגוריה:בלדות קאנטרי
קטגוריה:בלדות רצח
קטגוריה:סינגלים בהוצאת אריסטה נאשוויל